29. oktoobri Kuku raadio Eurominutites räägib Kersti Kaljulaid taas Euroopa Liiduaga seotud teemadest ja käsitleb muuhulgas ka innovatsiooni teemasid. Kokkuvõte on, et majanduskriis mõjus ELi liikmesriikide teadus- ja arendustegevuse rahastusele täiesti hävitavalt. Tutvustatakse ka uut Innovatsiooni Liidu ( ) strateegiat. EL innovatsioonikulud on täna 1,9% SKTst (EC eesmärk on 3%).  Sama näitaja meie konkurentide juures:  USAs: 2,8%  Jaapanis: 3%  Ja on reaalne oht, et juba viie aasta pärast on Hiina T&A kulude osas Euroopast möödas.    1. novembri Vikerraadio   räägib Rain Kooli aga sellest, kuidas maailma uudistekanalid käsitlevad ja kajastavad konfliktipiirkondade teateid. Austraallaste tehtud uuringust tuleb välja, et rahvusvahelised telekanalid  külvavad oma sõja-teadetega peamiselt lootusetuse tunnet ja ei näita piisavalt sõjakolletes tehtavaid pingutusi rahu saavutamiseks.  Muuhulgas mainitakse uuringus, et just Al Jazeera on näiteks Afghanistani sõda kajastanud kõige tasakaalustatumalt (kuigi enamasti arvatakse risti vastupidist). Al Jazeerat olen ka ise võimalikult regulaarselt püüdnud jälgida, kuna seal räägitakse asjadest, millst mujal juttu ei ole.  Teiseks  soovitan USA Democracy Now! igapäevast uudistesaadet, kus samuti palju alternatiivseid uudiseid USAst ja mujalt. Väga kriitiliselt ollakse sõdade suhtes ja üldine teemakäsitlus lähtub suhteliselt vasakpoolsest mõtlemisest.  Meediaga seonduv on oluline aga selle pärast, et kui inimene on, mida ta sööb, siis inimene mõtleb nendes liinides, nagu meedia talle ette söödab.